ՀԻՄՆԱՎՈՐՈՒՄ

«ԼԻԱԶՈՐ ՄԱՐՄԻՆ ՃԱՆԱՉԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՓԵՏՐՎԱՐԻ 11-Ի N 113-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

**1. Կարգավորման ենթակա ոլորտի կամ խնդրի սահմանումը**

«Լիազոր մարմին ճանաչելու և Հայաստանի Հանրապետության կառավարության 2016 թվականի փետրվարի 11-ի N 113-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի մշակման անհրաժեշտությունը բխում է Շուկայի վերահսկողության տեսչական մարմնի բնականոն գործունեությունն ապահովելու անհրաժեշտությունից:

**2. Առկա իրավիճակը**

«Պետական կառավարման համակարգի մարմինների մասին» ՀՀ օրենքի 4-րդ հոդվածի 2-րդ մասի 9-րդ կետի համաձայն ստեղծվել է Շուկայի վերահսկողության տեսչական մարմինը, որի կանոնադրությունը հաստատվել է ՀՀ Վարչապետի 11.06.2018թ. N 732-Լ որոշմամբ, որի 11-րդ կետի համաձայն տեսչական մարմին լիազորություններից է չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի պահպանման, այդ թվում՝ «Չափումների միասնականության ապահովման մասին» Հայաստանի Հանրապետության օրենքով սահմանված օրենսդրական չափագիտության տարածման ոլորտների պահանջների պահպանման, հաստատված տեսակի չափման միջոցների կիրառման, չափումների կատարման վկայագրված մեթոդիկաների առկայության և չափումների միասնականության ապահովման բնագավառում տեխնիկական կանոնակարգերի պահանջների պահպանման նկատմամբ պետական չափագիտական վերահսկողության իրականացումը անվտանգության տեսանկյունից:

«Չափումների միասնականության ապահովման մասին» ՀՀ օրենքի 10-րդ հոդվածի 1-ին մասի համաձայն չափագիտության ոլորտում չափումների միասնականության ապահովման պետական կառավարումն իրականացնում է չափագիտության լիազոր մարմինը: Նույն հոդվածի 2-րդ մասի 8-րդ կետի համաձայն լիազոր մարմինն օրենսդրական չափագիտության ոլորտում իրականացնում է պետական վերահսկողություն, իսկ 21-րդ հոդվածի համաձայն չափագիտական վերահսկողությունն իրականացնում է Հայաստանի Հանրապետության կառավարության լիազորած մարմինը։ Միաժամանակ «Տեսչական մարմինների մասին» ՀՀ օրենքի համաձայն պետական վերահսկողությունն իրականացնում են տեսչական մարմինները, որոնք կառավարությանը ենթակա մարմիններ են:

Հայաստանի Հանրապետության կառավարության 2016 թվականի փետրվարի 11-ի N 113-Ն որոշմամբ սահմանվում է օրենսդրական չափագիտական հսկողության ենթակա չափման միջոցների ցանկը, որում ներառված չեն հեղուկ ածխաջրածնային գազի բացթողման հաշվիչները, մինչդեռ դրանց աշխատանքը ենթակա է վերահսկողության:

**3. Կարգավորման նպատակը**

Նախագծի ընդունման նպատակն է սահմանել, որ «Չափումների միասնականության ապահովման մասին» ՀՀ օրենքով նախատեսված վերահսկողություն իրականացնող մարմինը Շուկայի վերահսկողության տեսչական մարմինն է, ինչպես նաև ամբողջականացնել օրենսդրական չափագիտական հսկողության ենթակա չափման միջոցների ցանկը:

**4. Ակնկալվող արդյունքը.**

Նախագծի ընդունման արդյունքում ակնկալվում է ապահովել Շուկայի վերահսկողության տեսչական մարմնի բնականոն աշխատանքը:

**ՏԵՂԵԿԱՆՔ**

**«ԼԻԱԶՈՐ ՄԱՐՄԻՆ ՃԱՆԱՉԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՓԵՏՐՎԱՐԻ 11-Ի N 113-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

«Լիազոր մարմին ճանաչելու եվ հայաստանի հանրապետության կառավարության 2016 թվականի փետրվարի 11-ի n 113-ն որոշման մեջ լրացում ԿԱՏԱՐԵԼՈՒ ՄԱՍԻՆ» Կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«ԼԻԱԶՈՐ ՄԱՐՄԻՆ ՃԱՆԱՉԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՓԵՏՐՎԱՐԻ 11-Ի N 113-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

«Լիազոր մարմին ճանաչելու եվ հայաստանի հանրապետության կառավարության 2016 թվականի փետրվարի 11-ի n 113-ն որոշման մեջ լրացում կատարելու մասին» Կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: